Combretum

Combretum er ei planteslekt i familien Combretaceae.

Artene er trær, busker og lianer. Bladene sitter motsatt, kransstilt eller mer sjeldent spredt. Bladformen varierer, men bladene er som regel elliptiske til bredt eggformede. Blomsterstanden er et enkelt eller forgreinet aks, klase eller topp. Begerrøret har 4 eller 5 fliker. Det er 4 eller 5 kronblad som er hvite, gule, oransje, røde eller lilla. Det er vanligvis 8 eller 10 pollenbærere. Frukten er som regel tørr og har 4 eller 5 vinger, ribber eller kanter.

Combretum omfatter mer enn 270 arter og er utbredt i alle tropiske og mange subtropiske områder. Flest arter finnes i Afrika der de ofte dominerer på savannene sammen med den nærstående slekta Terminalia. Mange arter anvendes i tradisjonell medisin. Klatreplanten Combretum indicum er mye brukt i hager i tropene.

Slektene Meiostemon, Quisqualis og Thiloa blir nå ofte inkludert i Combretum.

Galleri

Litteratur

Eksterne lenker 
 

Myrtales